62020TJ0458_INF
Presuda Općeg suda (šesto vijeće) od 8. rujna 2021. – SBG/EUIPO – VF International (GEØGRAPHICAL NØRWAY)
(Predmet T-458/20)
„Žig Europske unije – Postupak za proglašenje žiga ništavim – Međunarodna registracija u kojoj je naznačena Europska unija – Verbalni žig GEØGRAPHICAL NØRWAY – Apsolutni razlog za odbijanje – Apsolutni razlog za ništavost – Članak 51. stavak 1. točka (b) Uredbe (EZ) br. 40/94 (koji je postao članak 59. stavak 1. točka (b) Uredbe (EU) 2017/1001) – Zla vjera – Obveza obrazlaganja”
1.
Žig Europske unije – Odricanje, opoziv i ništavost – Apsolutni razlozi za ništavost – Podnositelj u zloj vjeri prilikom podnošenja prijave žiga – Kriteriji za ocjenu – Uzimanje u obzir svih relevantnih čimbenika koji postoje u trenutku podnošenja prijave za registraciju – Podnositeljeva svjesnost o tome da treća strana rabi istovjetan ili sličan znak – Podnositeljeva namjera
(Uredba Vijeća br. 40/94, čl. 8. st. 2. i 4. i čl. 51. st. 1. t. (b))
(t. 16., 17., 77.)
2.
Žig Europske unije – Odricanje, opoziv i ništavost – Apsolutni razlozi za ništavost – Podnositelj u zloj vjeri prilikom podnošenja prijave žiga – Pojam zla vjera – Doseg
(Uredba Vijeća br. 40/94, čl. 51. st. 1. t. (b))
(t. 18., 19.)
3.
Žig Europske unije – Odricanje, opoziv i ništavost – Apsolutni razlozi za ništavost – Podnositelj u zloj vjeri prilikom podnošenja prijave žiga – Kriteriji za ocjenu – Nužnost dokazivanja postojanja vjerojatnosti dovođenja u zabludu između suprotstavljenih žigova – Isključenost
(Uredba Vijeća br. 40/94, čl. 8. st. 1. t. (a) i (b), čl. 8. st. 2. i 5., čl. 51. st. 1. t. (b) i čl. 52. st. 1. t. (a))
(t. 20.-22.)
4.
Žig Europske unije – Postupovne odredbe – Obrazloženje odluka – Članak 94. stavak 1. prva rečenica Uredbe 2017/1001 – Doseg istovjetan onomu članka 296. UFEU-a
(Čl. 296. UFEU-a; Uredba 2017/1001 Europskog parlamenta i Vijeća, čl. 94. st. 1. prva rečenica)
(t. 24., 89., 90.)
5.
Tužba za poništenje – Razlozi – Bitna povreda postupka – Nepostojanje obrazloženja ili njegova nedostatnost – Sudsko ispitivanje po službenoj dužnosti
(Čl. 263. i 296. UFEU-a)
(t. 25.)
Predmet
Tužba podnesena protiv odluke prvog žalbenog vijeća EUIPO-a od 6. travnja 2020. (predmet R 1178/2019-1), koja se odnosi na postupak za proglašenje žiga ništavim između društava VF International i SBG.
Izreka
1.
Poništava se odluka prvog žalbenog vijeća Ureda Europske unije za intelektualno vlasništvo (EUIPO) od 6. travnja 2020. (predmet R 1178/2019-1).
2.
EUIPO-u i društvu VF International Sagl nalaže se snošenje troškova.